Φτάσαμε στο διαμέρισμα στις 2.20 το πρωί όπου μας περίμενε μια πολύ δυσάρεστη έκπληξη, το διαμέρισμα δεν είχε καθαριστεί, τα πάντα ήταν βρώμικα και χρησιμοποιημένα και δεν ξέραμε που να κοιμηθούμε. Φυσικά εκείνη την ώρα δεν απάντησε κανένας στα μηνύματα μας. Αφού κοιμηθήκαμε ελάχιστα και μας χάλασε όλη η διάθεση, η απάντηση ήρθε την άλλη μέρα στις 12 το μεσημέρι ζητώντας το κλειδί γιατί δεν μπορούσε να μπει στο χώρο το συνεργείο καθαρισμού. Γυρίσαμε πάλι πίσω για να αφήσουμε το κλειδί και να ξαναγυρίσουμε το απόγευμα. Το διαμέρισμα δεν έχει σχέση με τις φωτογραφίες, ίσως να ήταν έτσι πριν από μερικά χρόνια όταν φτιάχτηκε, ο καναπές στο καθιστικό είναι φθαρμένος και βρώμικος, οι τοίχοι δεν βάφτηκαν και η διακόσμηση είναι ελλείπείς. Η ηλεκτρονική κλειδαριά είναι ψεύτικη ή δεν λειτουργεί. Το διαμέρισμα δεν ανταποκρίνεται στην τιμή που ζητάνε. Αν το πρόσεχαν παραπάνω θα ήταν μια καλή επιλογή γιατί είναι κοντά στον κεντρικό σταθμό και σε καινούργια οικοδομή.